Mastermind

Mastermind game je igra za razvijanje moždanih funkcija, u kojoj su igrači "razbijači kodova". Postoji više verzija ove igrice. Prvobitno je osmišljena kao društvena igra za dvoje, u kojoj se pogađa zadati redoslijed boja. Takođe, može da se pogađa i kombinacija brojeva. Specijalno, u ovoj igrici se igra sa znakovima. Računar generiše random kombinaciju znakova, koju igrač treba da pogodi. Klikajući na dugmiće, igrač ispisuje svoju kombinaciju i provjerava je, a zatim mu računar vraća odgovor šta je postigao u vidu crvenih i žutih polja koja označavaju da li znak postoji u igri i da li je na pravom ili pogrešnom mjestu. 

Igrica sadrži klase Board, Dugmic, Frame, GameObject i MasterMind.

Klasa MasterMind sadrži metodu main, te je time klasa koja je start programa.

Klasa Board nasleđuje JPanel. Možemo ga posmatrati kao radni list po kome se iscrtava i odigrava naša igrica. Ta klasa sadrži atribute panela, tj. njegovu dužinu, širinu, boju pozadine, i to nam postavlja podrazumijevani konstruktor. Metoda paint služi za iscrtavanje, u zavisnosti da li je igrica aktivna ili ne. Takođe, u ovoj klasi imamo metodu initDugmici, u kojoj je obavljen sav rad sa dugmicima koji se koriste u igri, te je svakom dugmetu pridružena akcija koju treba da izvrši.

Klasa Frame nasleđuje klasu JFrame. Klasa ima metodu private koja pravi meni igrice, u meniju se nalaze opcije New game i Help. 

Klasa Dugmic sadrži podrazumijevani konstruktor koji pridružuje vrijednosti dugmićima, kao što su dimenzije i slika koja ga karakteriše.